**Ministru kabineta noteikumu projekta**

**„Grozījums Ministru kabineta 2013.gada 10.septembra noteikumos Nr.791 „Profesionālās izglītības iestāžu un eksaminācijas centru maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2013.gada 10.septemba noteikumos Nr.791 „Profesionālās izglītības iestāžu un eksaminācijas centru maksas pakalpojumu cenrādis”” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. Noteikumu projekta izstrādes nepieciešamība izriet arī no Profesionālās izglītības likuma 7.panta 13.punktā noteiktā, ka Ministru kabinets nosaka profesionālās izglītības iestāžu un eksaminācijas centru valsts pārvaldes uzdevuma – ārpus formālās izglītības sistēmas apgūtās profesionālās kompetences novērtēšana – ietvaros sniegto maksas pakalpojumu cenrādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz saskaņā ar Profesionālās izglītības likuma 29.1panta otrajā daļā un Ministru kabineta 2011.gada 22.februāra noteikumu Nr.146 „Kārtība, kādā novērtē ārpus formālās izglītības sistēmas apgūto profesionālo kompetenci” 3.punktā noteikto ārpus formālās izglītības sistēmas apgūtās profesionālās kompetences (turpmāk – profesionālā kompetence) novērtēšanu veic akreditēta izglītības iestāde vai akreditēts eksaminācijas centrs, kam Izglītības kvalitātes valsts dienests šo uzdevumu ir deleģējis.Profesionālās izglītības iestādes un eksaminācijas centru sniegtos maksas pakalpojumus un maksas pakalpojumu cenas nosaka Ministru kabineta 2013.gada 10.septembra noteikumi Nr.791 „Profesionālās izglītības iestāžu un eksaminācijas centru maksas pakalpojumu cenrādis” (turpmāk – noteikumi Nr.791), kur cita starpā ir noteiktas tās izglītības tematiskās jomas, izglītības programmu grupas, kurās novērtē ārpus formālās izglītības sistēmas apgūto profesionālo kompetenci.Šobrīd Valsts policijā un Valsts ugunsdzēsības un glābšanas dienestā dien amatpersonas ar speciālajām dienesta pakāpēm, kurām nav amatam atbilstošas profesionālās izglītības, bet kurām ir iegūta profesionālā pieredze un ārpus formālās izglītības sistēmas, t.sk. neformālās izglītības programmās, iegūtas zināšanas un prasmes. Saskaņā ar noteikumiem Nr.791 profesionālās kompetences novērtēšana ir maksas pakalpojums. Taču noteikumos Nr.791 nav iekļautas izglītības tematiskās jomas “Civilā un militārā aizsardzība” izglītības programmu grupas „Personu un īpašuma aizsardzība” izglītības programmu kopa „Policijas darbs” un izglītības programmu kopa „Ugunsdrošība un ugunsdzēsība”.Noteikumu projekts paredz papildināt noteikumu Nr.791 pielikumu ar šādām jaunām izglītības tematiskās jomas programmu grupām, kurās novērtē profesionālo kompetenci:1. Izglītības tematiskās jomas „Civilā un militārā aizsardzība”, izglītības programmu grupa „Personu un īpašuma aizsardzība” (izglītības programmu kopa „Policijas darbs”);
2. Izglītības tematiskās jomas „Civilā un militārā aizsardzība” izglītības programmu grupa „Personu un īpašuma aizsardzība” (izglītības programmu kopa „Ugunsdrošība un ugunsdzēsība”).

Atbilstoši Profesionālās izglītības likuma 29.1pantā noteiktajam regulējumam attiecībā uz profesionālās izglītības programmas apguves noslēguma pārbaudījumiem un Ministru kabineta 2011.gada 22.februāra noteikumu Nr.146 „Kārtība, kādā novērtē ārpus formālās izglītības sistēmas apgūto profesionālo kompetenci” 3.punktam Valsts policijas koledža un Ugunsdrošības un civilās aizsardzības koledža veiks amatpersonu ar speciālajām dienesta pakāpēm profesionālās kompetences novērtēšanu.Līdz ar to Valsts policijas un Valsts ugunsdzēsības un glābšanas dienesta amatpersonām ar speciālajām dienesta pakāpēm būs iespēja kārtot profesionālās kompetences kvalifikācijas eksāmenu un iegūt attiecīgu profesionālo kvalifikāciju „Ierindas sastāva policists” vai „Ugunsdzēsības un glābšanas dienesta ugunsdzēsējs - glābējs”.Profesionālās kompetences novērtēšanu, kuru veiks Valsts policijas koledža un Ugunsdzēsības un civilās aizsardzības koledža, apmaksās amatpersonas ar speciālajām dienesta pakāpēm, kuras ieņem amatus Valsts policijā un Valsts ugunsdzēsības un glābšanas dienestā un kurām nav amatam atbilstošas profesionālās izglītības, bet kuras ir ieguvušas profesionālo pieredzi un ārpus formālās izglītības sistēmas, t.sk. neformālās izglītības programmās, ir ieguvušas zināšanas un prasmes.Iekšlietu ministrijas sistēmas iestāžu amatpersonas ar speciālajām dienesta pakāpēm, kuras ieņem amatus Valsts policijā un Valsts ugunsdzēsības un glābšanas dienestā un kurām nav amatam atbilstošas profesionālās izglītības, ir tiesīgas ieņemt amatus Iekšlietu ministrijas sistēmā bez atbilstošas profesionālās izglītības līdz 2016.gada 1.jūlijam atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma Pārejas noteikumu 8.punktam. |
| 3. | Projekta izstrādē iesaistītās institūcijas | Valsts policijas koledža, Ugunsdrošības un civilās aizsardzības koledža. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšlietu ministrijas sistēmas iestāžu amatpersonas ar speciālajām dienesta pakāpēm, kuras ieņem amatus Valsts policijā un Valsts ugunsdzēsības un glābšanas dienestā un kurām nav amatam atbilstošas profesionālās izglītības, bet kuras ir ieguvušas profesionālo pieredzi un ārpus formālās izglītības sistēmas, t.sk. neformālās izglītības programmās, ir ieguvušas zināšanas un prasmes.Uz 2014.gada 30.jūniju dienestā (Valsts policijā un Valsts ugunsdzēsības un glābšanas dienestā) ir aptuveni 2197 amatpersonas ar speciālo dienesta pakāpi, kuras nav ieguvušas amatam atbilstošu profesionālo izglītību (arodizglītību), bet kuras ir ieguvušas profesionālo kompetenci ārpus formālās izglītības sistēmas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2014.gadu | izmaiņas, salīdzinot ar 2014.gadu | izmaiņas, salīdzinot ar 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi:- Valsts policijas koledža- Ugunsdrošības un civilās aizsardzības koledža | 17 34012 554 | 4 7005 061 | 4 7005 061 | 4 7005 061 | 4 7005 061 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi- Valsts policijas koledža- Ugunsdrošības un civilās aizsardzības koledža | 17 34012 554 | 4 7005 061 | 4 7005 061 | 4 7005 061 | 4 7005 061 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi:- Valsts policijas koledža- Ugunsdrošības un civilās aizsardzības koledža | 17 34012 554 | 4 7005 061 | 4 7005 061 | 4 7005 061 | 4 7005 061 |
| 2.1. valsts pamatbudžets- Valsts policijas koledža- Ugunsdrošības un civilās aizsardzības koledža | 17 34012 554 | 4 7005 061 | 4 7005 061 | 4 7005 061 | 4 7005 061 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Noteikumu projekts paredz ieviest jaunus maksas pakalpojumus.**I. Valsts policijas koledža**Ieņēmumi no sniegtajiem pakalpojumiem un ar to sniegšanu saistītie izdevumi tiek plānoti budžeta apakšprogrammā 06.01.00 „Valsts policija” un tiks izlietoti izdevumu, kas saistīti ar maksas pakalpojumu sniegšanu, segšanai.6.1. Ieņēmumu aprēķins.Ieņēmumi uz vienu vienību un prognozētais veikto maksas pakalpojumu skaits gadā (turpmāk – skaits) Izglītības tematiskās jomas programmu grupā „Civilā un militārā aizsardzība”, izglītības programmu grupa „Personu un īpašuma aizsardzība” (izglītības programmu kopa „Policijas darbs”):* „Personas novērtēšana / 1 personas grupa” – EUR 192,75. Skaits - 1;
* „Personas novērtēšana / 2 personu grupa” – EUR 114,46. Skaits - 2;
* „Personas novērtēšana / 3 personu grupa” – EUR 88,36. Skaits - 3;
* „Personas novērtēšana / 4 personu grupa” – EUR 75,32. Skaits - 4;
* „Personas novērtēšana / 5 personu grupa” – EUR 67,49. Skaits - 5;
* „Personas novērtēšana / 6 personu grupa” – EUR 62,27. Skaits - 6;
* „Personas novērtēšana / 7 personu grupa” – EUR 58,54. Skaits - 7;
* „Personas novērtēšana / 8 personu grupa” – EUR 55,75. Skaits - 8;
* „Personas novērtēšana / 9 personu grupa” – EUR 53,57. Skaits - 9;
* „Personas novērtēšana / 10 personu grupa” – EUR 51,83. Skaits - 10;
* „Personas novērtēšana / 11 personu grupa” – EUR 50,41. Skaits - 11;
* „Personas novērtēšana / 12 personu grupa” – EUR 49,22. Skaits - 12;

Plānotie ieņēmumi no maksas pakalpojumiem gadā:EUR 192,75 x 1 + EUR 114,46 x 2 + EUR 88,36 x 3 + EUR 75,32 x 4 + EUR 67,49 x 5 + EUR 62,27 x 6 + EUR 58,54 x 7 + EUR 55,75 x 8 + EUR 53,57 x 9 + EUR 51,83 x 10 + EUR 50,41 x 11 + EUR 49,22 x 12 = EUR 4 700.6.2. Izdevumu aprēķins.Detalizēts aprēķins pievienots noteikumu projekta sākotnējās ietekmes novērtējuma ziņojuma (anotācijas) 1.pielikumā.**II. Ugunsdrošības un civilās aizsardzības koledža**Ieņēmumi no sniegtajiem pakalpojumiem un ar to sniegšanu saistītie izdevumi tiek plānoti budžeta programmā 07.00.00 „Ugunsdrošība, glābšana un civilā aizsardzība” un tiks izlietoti izdevumu, kas saistīti ar maksas pakalpojumu sniegšanu, segšanai.6.1.Ieņēmumu aprēķins:Ieņēmumi uz vienu vienību un prognozētais veikto maksas pakalpojumu skaits gadā Izglītības tematiskās jomas programmu grupā “Civilā un militārā aizsardzība”, izglītības programmu grupa “Personu un īpašuma aizsardzība” (izglītības programmu kopa “Ugunsdrošība un ugunsdzēsība”):* “personas novērtēšana / 1personas grupa”- EUR 404,37. Skaits – 1;
* “personas novērtēšana /2personu grupa”- EUR 203,77. Skaits-2;
* “personas novērtēšana / 3personu grupa”- EUR 136,90. Skaits – 3;
* “personas novērtēšana / 4personu grupa”- EUR 103,46. Skaits – 4;
* “personas novērtēšana / 5personu grupa”- EUR 83,40. Skaits – 5;
* “personas novērtēšana / 6personu grupa”- EUR 70,03. Skaits – 6;
* “personas novērtēšana / 7personu grupa”- EUR 60,48. Skaits – 7;
* “personas novērtēšana / 8personu grupa”- EUR 53,31. Skaits – 8;
* “personas novērtēšana / 9personu grupa”- EUR 47,74. Skaits – 9;
* “persona novērtēšana / 10personu grupa”- EUR 43,28. Skaits - 10.
* “personas novērtēšana /11personu grupa”- EUR 39,63. Skaits – 11,
* “personas novērtēšana /12personu grupa”- EUR 36,59. Skaits - 12.

Plānotie ieņēmumi no maksas pakalpojumiem gadā:EUR 404,37 x 1 + EUR 203,77 x 2 + EUR 136,90 x 3 +103,46 x 4 + EUR 83,40 x 5 + EUR 70,03 x 6 + EUR 60,48 x 7 + EUR 53,31 x 8 + EUR 47,74 x 9 + EUR 43,28 x 10 + EUR 39,63 x 11 + EUR 36,59 x 12 = EUR 5061.6.2.Izdevumu aprēķins.Detalizēts aprēķins pievienots noteikumu projekta sākotnējās ietekmes novērtējuma ziņojuma (anotācijas) 2.pielikumā.Aprēķinā iekļautas arī uz katra maksas pakalpojuma sniegšanu attiecināmās netiešās izmaksas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policijas koledža, Ugunsdrošības un civilās aizsardzības koledža. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekta izpilde neietekmēs pārvaldes funkcijas vai institucionālo struktūru. Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Anotācijas IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre \_\_\_\_\_\_\_­\_\_\_\_\_\_\_\_\_\_\_\_\_ I.Pētersone–Godmane

27.11.2014 10:54

1757

S.Frolova, 67219607,

santa.frolova@iem.gov.lv

I.Dzelme, 67219634,

inita.dzelme@vp.gov.lv

I.Pētersons, 67219641,

ivars.petersons@koledza.vp.gov.lv

A.Šļakota, 28332327,

agita.slakota@ucak.vugd.gov.lv